Tarybos reglamentas (EB) Nr. 2315/96
1996 m. lapkričio 25 d.
nustatantis tekstilės ir aprangos gaminių, kuriems, vadovaujantis Reglamento (EEB) Nr. 3030/93 1 straipsnio 7 dalimi, nuo 1998 m. sausio 1 d. taikomas 1994 m. GATT, sąrašą ir iš dalies keičiantis Reglamento (EEB) Nr. 3030/93 X priedą bei Reglamento (EB) Nr. 3285/94 II priedą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį,
atsižvelgdama į 1993 m. spalio 12 d. Tarybos reglamento (EEB) Nr. 3030/93 dėl tam tikrų tekstilės gaminių iš trečiųjų šalių bendrųjų importo taisyklių [1] 1 straipsnio 7 dalį,
atsižvelgdama į Komisijos pasiūlymą,
kadangi Europos bendrija pasirašė Pasaulio prekybos organizacijos (toliau - PPO) [2] steigimo sutartį, prie kurios pridedama "Sutartis dėl tekstilės ir aprangos" (toliau - STA);
kadangi, atsižvelgiant į STA 2 straipsnio 8 dalies a punktą ir to paties straipsnio 11 dalį, viena vertus, Bendrija nuo 1998 m. sausio 1 d. į bendrąsias GATT taisykles ir metodiką turi įtraukti gaminius, kurie 1990 m. sudarė ne mažiau kaip 17 % visų STA nurodytų ir 1990 m. į Bendriją importuojamų tekstilės ir aprangos gaminių, ir, kita vertus, iki 1997 m. sausio 1 d. pateikti šių gaminių sąrašą PPO Tekstilės priežiūros įstaigai;
kadangi, atrinkdama gaminius, Taryba atsižvelgė į daugelį veiksnių, įskaitant gaminio svarbą Bendrijos pramonei ir jos regioniniams komponentams, ypač atkreipdama dėmesį į ekonominį konkurencingumą ir užimtumo būklę, bet kurių gaminio kiekybinių apribojimų veiksmingumą, Bendrijos pramonės sugebėjimą prisitaikyti prie padidėjusios konkurencijos tarp tų gaminių, kuriems vienoje tiekiančioje šalyje arba daugiau šiuo metu yra taikomas kiekybinis apribojimas, pageidavimą padėti pramonei greičiau prisitaikyti per priimtiną dešimties metų pereinamąjį laikotarpį, poveikį vartotojams ir trečiosioms šalims bei galimybę supaprastinti Bendrijos tekstilės ir aprangos gaminių įvežimo tvarką;
kadangi šiuo atveju atsižvelgta į pareiškimus, kuriuos pateikė suinteresuotos šalys, atsiliepdamos į Europos Bendrijų oficialiajame leidinyje paskelbtą Komisijos kvietimą [3] pareikšti;
kadangi Reglamento (EEB) Nr. 3030/93 X priede pateiktas gaminių sąrašas turi būti iš dalies pakeistas, nenurodant jame gaminių, kurie turi būti įtraukti nuo 1998 m. sausio 1 d.;
kadangi 1994 m. gruodžio 22 d. Tarybos reglamento (EB) Nr. 3285/94 dėl bendrųjų importo taisyklių ir Reglamento (EB) Nr. 518/94 panaikinimo [4] II priede pateiktą tekstilės ir aprangos gaminių, kuriems taikomos bendrosios GATT taisyklės ir metodika, sąrašą reikia iš dalies pakeisti, nuo 1998 m. sausio 1 d. papildant gaminiais, kuriems turi būti taikomos bendrosios GATT taisyklės,
PRIĖMĖ ŠĮ REGLAMENTĄ:
1 straipsnis
1. Gaminiai, kuriems nuo 1998 m. sausio 1 d. turi būti taikomos bendrosios GATT taisyklės, išvardyti šio reglamento I priede.
2. Reglamento (EEB) Nr. 3030/93 X priedas nuo 1998 m. sausio 1 d. pakeičiamas šio reglamento II priedo priedu.
3. Reglamento (EB) Nr. 3285/94 II priedas nuo 1998 m. sausio 1 d. pakeičiamas šio reglamento III priedo priedu.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. lapkričio 25 d.